פרוטוקול ישיבת הנהגת הורים 25/04/2017

נוכחים: קרן מרקוביץ- מנהלת בית הספר, הילה כהן- יו"ר הנהגת הורים, הדס לוי, ערן עמיר, שרית בן צבי, שלמה אנקר, יפעת בר זאב, גיל ברק, נוגה כהן, שני כהן, נועה שלומי, לימור כהן מרחבי, קטי צור, רביב צוק, איציק קרא ואפרת ביגמן-וולק.

קרן מסרה את התנצלותה של ערבה שלא יכלה לקחת חלק בפגישה בגלל התחייבות קודמת.

1. ל"ג בעומר- עדיין אין רשימת מגרשים מאושרת שהופצה על ידי העירייה. ברגע שתהיה הילה תפיץ לכל חברי ההנהגה.

 למרות הזמן שחלף לא נמצא פתרון לכיסוי הביטוחי של חברי ההנהגות בעת אירגון פעילות שונות. הנושא הועלה בהנהגה העירונית אבל לא נמצא פתרון. ייתכן ויש מקום לגבות כסף מההורים או מחברי ההנהגה על מנת לרכוש כיסוי ביטוחי כזה. הילה תעלה את הנושא שוב בישיבת הנהגה עירונית שתתקיים בקרוב. בנוסף, ההנהגה ממליצה להעלות את הנושא בתחילת שנת הלימודים הבאה ולקיים דיון מעמיק ומקצועי בנושא.

 ההנהגת ההורים הנוכחית ממליצה בפני הנהגת ההורים של השנה הבאה לשקול קיום מדורה או פעילות קהילתית אחרת במקום מדורות כיתתיות על מנת להפחית את הפגיעה בזיהום האויר.

1. יום השואה- בימים שלפני יום השואה קיבלו תלמידי כיתות ד'-ו' בבית הספר נרות זיכרון במסגרת הפרויקט "נר לניצול" זו השנה השנייה שבית הספר לוקח חלק בפרויקט זה.

תלמידי כיתה ה'1 בהובלת מחנכת הכיתה אורנית הכינו טקס מרגש ליום השואה. הן ילדי הכיתה והן ילדי בית הספר גילו בגרות רבה במהלך הטקס וכיבדו מאד את המעמד. אנשי מקרב צוות בית הספר וכן הורים שנכחו בטקס ניגשו וחלקו שבחים לתלמידים ולמחנכת.

1. פסטיבל קשת- הפסטיבל יתקיים ב-21/06/2017. בימים הקרובים יחל תהליך ההכנה לפסטיבל בפגישה של הצוות החינוכי וההורים שביקשו לקחת חלק בארגונו.
2. השאלת ספרים- ביום שישי תתקיים פגישת היערכות לקראת השנה הזו. אנו מקווים שאוולין תמשיך להיות הרפרנטית הבית ספרית, במיוחד לאור השבחים שקיבלה ושביעות הרצון בקרב הקהילה מהפרויקט. התאריכים הרלוונטיים יפורסמו בהמשך.
3. בית הספר של החופש הגדול- מיועד לכיתות א'-ג', בעלות של 450 שקלים. בנוסף תפעל הקייטנה החברתית לבוגרי כיתות ד'.
4. שיבוץ מורים- הנהלת בית הספר וקרן בראשה פועלים בשקיפות מלאה מול קהילת בית הספר ומאמינים בהידברות. יש אוזן קשבת הן למחמאות ושבחים והן לביקורת המועברת בצורה מכבדת. קהילת ההורים מתבקשת להקפיד על שמירה על שיח מכבד עם ההנהלה. בנוסף, חשוב להבהיר כי שיבוץ מורים לכיתות לשנת הלימודים הבאה יוחלט על ידי הנהלת בית הספר ועל ידה בלבד. יש אוזן קשובה לדברי ההורים אך יש צורך להתחשב בגורמים שונים ובהם צרכי המערכת וגם רצונות וצרכים של הצוות החינוכי עצמו. המטרה של כולם היא טובתם של הילדים בראש ובראשונה וכך יימשך. במידה ויש בקשות כאלה ואחרות ניתן להעבירן להנהלה בצורה רשמית ומכובדת.

במרבית המקרים לא ניתן לפרסם את שיבוצי המחנכים לכיתות השונות לפני סוף חודש אוגוסט בגלל בעיות הקשורות למערכת ולמשרד החינוך שנתונים לשינויים של הרגע האחרון.

1. כספי הורים- נכון להיום אנו עומדים על 93% אחוזי גביה. זהו אחוז מרשים לכל הדעות אך השאיפה היא לנסות ולהגיע לאחוזים גבוהים יותר. נדב, גזבר ההנהגה והצוות הניהולי עושים עבודה רצינית ביותר בניסיון לגבות את הכספים מכלל הורי בית הספר.
2. ערב בוגרים- כמדי שנה גם השנה יתקיים מפגש הבוגרים המפגיש בין בוגרי בית הספר הלומדים בכיתה ז' בבית הספר השונים בעיר לבין תלמידי שכבת ו' בבית הספר כדי לאפשר להם לקבל מענה לשאלות שונות שמעסיקות אותם לקראת המעבר לחטיבת הביניים. התאריך שנקבע לערב הוא ה-05/06/2017. חברי ההנהגה מוזמנים להגיע ולקחת חלק בערב הזה ולסייע בהצלחתו. כאשר יקבע מועד למפגש הדרכה לקראת הערב נעדכן ונפרסם.